SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

Zentai Községi Közigazgatási Hivatal

Szám: 401-8/2018-IV

Kelt: 2018. május 28-án

Z E N T A

A nyilvános tájékoztatásról és a médiumokról szóló törvény (az SZK Hivatalos Közlönye, 83/2014., 58/2015. és 12/20146. sz. – autentikus tolmácsolás) 24. szakaszának 3. bekezdése és a nyilvános tájékoztatás terén a közérdek megvalósítása céljából a projektumok társfinanszírozásáról szóló szabályzat (az SZK Hivatalos Közlönye, 16/2016. és 8/2017. sz.) 19. szakaszának 1. bekezdése alapján a Zentai Községi Közigazgatási Hivatal vezetője 2018. május 28-án meghozta az alábbi

**HATÁROZATOT**

**A PÁLYÁZATI BIZOTTSÁG KINEVEZÉSÉRŐL**

**I.**

Kinevezzük a pályázati bizottság tagjait a magyar nemzeti kisebbség és a rokkant személyek nyelvén a nyilvános tájékoztatás terén a projektumok társfinanszírozására a 2018. évben a pályázatra benyújtott projektumok értékelésére, amely pályázatot 2018. február 8-án írtunk ki a 401-8/2018-IV-es számon, éspedig az alábbi összetételben:

1. Beatović Milutin, a Sportski žurnal lap tudósítója,
2. Máriás Endre, a Magyar Szó napilap újságírója, és
3. Tóth Lívia, a Hét Nap hetilap főszerkesztőjének a helyettese.

**II.**

A bizottság feladata, hogy a jelen határozat rendelkező részének I. pontja szerint kiírt pályázat szerint eszközölje a beérkezett projektumok értékelését és a Községi Közigazgatási Hivatal vezetőjének benyújtsa az indokolt javaslatát az eszközök odaítélésére az eszközök felosztásáról való döntéshozatal céljából.

**III.**

A határozatot közzé kell tenni Zenta község honlapján (<http://www.zent-senta.co.rs>).

**I n d o k l á s**

A Zentai Községi Közigazgatási Hivatal vezetője 2018. február 8-án a 401-8/2018-IV-es számon kiírta a pályázatot a 2018. évben a magyar nemzeti kisebbség és a rokkant személyek nyelvén a nyilvános tájékoztatás terén a projektumok társfinanszírozására.

A pályázat megjelent Zenta község honlapján (<http://www.zent-senta.co.rs>, a Magyar Szó napilapban és a Dnevnik napilapban.

A nyilvános tájékoztatásról és a médiumokról szóló törvény (az SZK Hivatalos Közlönye, 83/2014., 58/2015. és 12/20146. sz. – autentikus tolmácsolás) 24. szakasza szerint a pályázatra benyújtott projektumok értékelését szakmai bizottság végzi, amelynek három vagy öt tagja van (a továbbiakban: bizottság). A projektumhoz, amelyet a pályázatra nyújtanak be, amelyet a nemzeti kisebbség tájékoztatása minőségének növelésére írnak ki, kötelezően be kell szerezni a megfelelő nemzeti kisebbségek nemzeti tanácsának a véleményét. A 24. szakasz 1. bekezdése szerinti szakmai bizottság tagjait a szerv vezetője nevezi ki, amely kiírta a pályázatot, éspedig a médiumok és a médiumokban foglalkoztatottak független szakembereiből, akik nincsenek érdekellentétben és nem gyakorolnak köztisztséget. A 24. szakasz 1. bekezdése szerinti bizottság tagjainak többségét az újság- és médiumegyesületek javaslata alapján kell kinevezni, amennyiben ilyen javaslat létezik és amennyiben a javasolt személyek eleget tesznek a törvénnyel előirányozott feltételeknek, és a kinevezésről szóló döntést közzé kell tenni a 24. szakasz 2. bekezdése szerinti szerv honlapján.

A nyilvános tájékoztatás terén a közérdek megvalósítása céljából a projektumok társfinanszírozásáról szóló szabályzat (az SZK Hivatalos Közlönye, 16/2016. és 8/2017. sz.) 19. szakasza szerint, a pályázatra benyújtott projektumok értékelését, valamint az eszközök felosztásáról szóló javaslatot indoklással a szakmai bizottság hozza meg (a továbbiakban: bizottság), amelyet határozattal a szerv vezetője nevez ki, amely kiírta a pályázatot. A bizottságot minden pályázatra külön kell kinevezni.

A nyilvános tájékoztatás terén a közérdek megvalósítása céljából a projektumok társfinanszírozásáról szóló szabályzat 20. szakasza szerint a bizottság tagjának azt a személyt kell kinevezni, aki független médiumszakértő vagy médiumban foglalkoztatott. A javasolt személyek nem lehetnek érdekellentétben, és nem láthatnak el köztisztséget, összhangban a korrupcióellenes harc szabályaival.

A nyilvános tájékoztatás terén a közérdek megvalósítása céljából a projektumok társfinanszírozásáról szóló szabályzat 21. szakasza szerint a bizottságnak három vagy öt tagja lehet. A szerv, amely a pályázatot kiírja, a pályázaton való részvételre való nyilvános felhívás által tájékoztatja az újság- és médiumegyesületeket, mint a médiumok szakértőit, akik érdekeltek a bizottságban való munkában, hogy küldjék meg a bizottsági tag javaslatát az életrajzzal, minden pályázatra külön. A bizottság tagjainak a javaslatát a pályázat közzétételétől számított legtöbb 20 napon belül kell megküldeni. A bizottság tagjainak a többségét az újság- és médiumegyesületek javaslatára kell kinevezni, amennyiben ilyen javaslat létezik. A tagok javaslatára jogosultak az újság- és médiumegyesületek, amelyek a pályázat kiírásának keltétől legalább három éve regisztráltak, és amelyek a bizottsági tagok javaslata mellett benyújtják a regisztrálásról szóló bizonyítékot. Az újság- és médiumegyesületektől beérkezett javaslatok alapján a bizottsági tagságra vonatkozóan, a szerv vezetője, amely kiírta a pályázatot kiválasztja a bizottság kettő, illetve három tagját. Amennyiben a bizottsági tagok javaslatait a 21. szakasz 2. bekezdése szerint nem küldik meg az előirányozott határidőn belül, a szerv vezetője, amely kiírta a pályázatot maga nevezi ki a bizottsági tagokat a médiumszakemberek és médiumban foglalkoztatottak soraiból. A bizottság kinevezéséről szóló döntést határozat formájában kell meghozni és közzé kell tenni a szerv honlapján, amely a pályázatot kiírja, minden pályázatra külön. A bizottság tagjainak a kinevezéséről szóló határozattal megállapítják azok jogait és kötelezettségeit.

Az újság- és médiumegyesületek és médiumszakértők, akik érdekeltek a bizottság munkájában való részvételre, nem javasolták a bizottság tagjait az előirányozott határidőn belül, így a Zentai Községi Közigazgatási Hivatal vezetője a nyilvános tájékoztatás terén a közérdek megvalósítása céljából a projektumok társfinanszírozásáról szóló szabályzat 19. szakaszának 1. bekezdése és 21. szakaszának 7. bekezdése alapján meghozta a rendelkező rész szerinti határozatot.

Sarnyai Rózsa Edit, okl. jogász s.k.

a Községi Közigazgatási Hivatal vezetője

Megküldeni:

* a nevezetteknek és
* az irattárnak.